VS001517
Datum: 1993-06-21T02:00:00.000+02:00
datum_sodbe_i_stopnje: 2002-09-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 14.400.000,00 SIT.
opombe: II Ips 723/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mlad moški. Opravlja delo natakarja in kuharja.

## Škodni dogodek

Kot voznik motornega kolesa poškodovan v prometni nesreči.

## Poškodba

Zlom desne stegnenice, zdrobljen odprt zlom desne goleni.

## Telesne bolečine

4.500.000,00 SIT O škodovanec je kumulativno šteto trpel 3 mesece in pol hude telesne bolečine, ki jih je bilo treba blažiti s stalnim jemanjem zdravil proti bolečinam. Po preteku tega časa so bolečine popustile in so bile najmanj 3 mesece srednje hude intenzitete ter jih je bilo treba pogosto blažiti z zdravili proti bolečinam. Kasneje so bile bolečine še eno leto blage in stalne. Po tem času so bolečine v stalni obliki prenehale, vendar je imel tudi kasneje in jih bo imel tudi v bodoče občasno blage bolečine ob daljši hoji, hoji po neravnem terenu, hoji navkreber in navzdol, hoji po stopnicah ter ob spremembah vremena.

#### Hospitalizacija

Hospitalizacija - bil je šestkrat hospitaliziran, v skupnem trajanju 108 dni, od tega 6 dni na oddelku intenzivne nege. Petkrat je bil operiran v splošni anasteziji in enkrat v prevodni anasteziji.

#### Ambulantno zdravljenje

Ambulantno zdravljenje - 21-krat je bil pregledan pri zdravniku specialistu.

#### Rehabilitacija

Zdraviliško zdravljenje - tri tedne se je zdravil v zdravilišču, kjer je dnevno opravljal fizioterapijo. .

#### Nevšečnosti med zdravljenjem

Zdravljenje je bilo dolgotrajno in je potekalo z zapleti in številnimi nevšečnostmi. Zaplet je predstavljal zagnojen hematom v rani, razvoj vnetja v predelu korenine, kot tudi rastne motnje. Ves čas hospitalizacije je bil, pri opravljanju osebne higiene, odvisen od pomoči negovalnega osebja; najmanj 80-krat mu je bila povita poškodovana okončina. Dobival je visoke doze antibiotikov in transfuzijo krvi. Preventivno je tudi jemal zdravila proti strjevanju krvi. Bil je izpostavljen nizkim dozam ionizirajočega sevanja ob RTG slikanju in sicer 72-krat. Skupno, šteto kumulativno, je 3 leta hodil z berglami brez obremenjevanja oziroma z delnim obremenjevanjem poškodovane okončine in ta čas ni bil sposoben za daljšo hojo, stojo, poklekanje in počepanje, v stoječem položaju pa zaradi bergel ni mogel uporabljati rok. Šest mesecev je imel nogo imobilizirano, bodisi v mavcu, bodisi v longeti, kar mu je povzročalo srbenje, ga oviralo pri opravljanju osebne higiene ter motilo pri spanju. Eno leto, šteto kumulativno, je poleg pomoči negovalnega osebja v bolnišnici, potreboval tujo pomoč pri opravljanju zahtevnejše osebne higiene, oblačenju, obuvanju, pri prevozih na preglede.

## Strah

1.200.000,00 SIT Ob nezgodi je utrpel močan primarni strah, saj se je dogodka v celoti zavedal. Ta strah je trajal še ves čas med prevozom v bolnišnico in pri pregledu pri zdravniku. Prav tako je utrpel tudi intenziven sekundarni strah za izid zdravljenja, saj je zdravljenje potekalo z zapleti. Ta strah se je intenziviral pred vsako operacijo in neposredno po njej. Sekundarni strah je bil pri oškodovancu zelo intenziven 4 mesece, srednje hudo intenziven leto in pol ter blage intenzitete še leto in pol. Občasno še vedno podoživlja nesrečo in strah, ki ga je utrpel.

## Zmanjšanje življenjske aktivnosti

7.500.000,00 SIT 30 - odstotno zmanjšanje življenjskih sposobnosti. Kot posledica poškodbe so oškodovancu ostale velike in globoke brazgotine v mišičju stegnenice brez funkcionalnih motenj sklepov, nepravilno zaraščen zlom golenice z valgus in rekurvatus deformacijo 15 stopinj in ohlapnost kolenskega sklepa v obeh smereh. To stanje je dokončno, v bodoče pa je pričakovati zgodnejši razvoj degenerativnih sprememb v desnem kolenu. Zaradi posledic nezgode oškodovanec ni onemogočen pri opravljanju svojega dela in pri izvajanju športnih aktivnosti, s katerimi se je rekreativno ukvarjal že pred nezgodo, vendar pa lahko le-te dejavnosti po nezgodi opravlja le z večjim naporom in trudom. Tako še vedno opravlja svoje delo, prav tako še vedno smuča in kolesari. Le pri daljši hoji, kolesarjenju, smučanju ali stoječem delu ga začne boleti koleno. Pri odmeri odškodnine je sodišče upoštevalo tudi bodoči razvoj degenerativnih sprememb v desnem kolenu oškodovanca zaradi drugačne obremenitve sklepnega hrustanca, kar pomeni, da bo svoje poklicno delo težje opravljal kot ga sedaj.

## Skaženost

1.200.000,00 SIT Vidne brazgotine na zunanji strani desne stegnenice in na desni goleni ter v predelu desnega črevničnega grebena, kar je vse vidno že iz večje oddaljenosti. Rahlo šepajoča hoja, ki je vidna, ko nosi kratke hlače. Gre za mlado osebo.

---

ZOR člen 200, 203